**ДО КМЕТА**

**НА ОБЩИНА НОВО СЕЛО**

**Изх.№ 15/28.03.2019г.**

**Уважаеми г-н Стоенелов,**

**Приложено Ви изпращаме Отчетния доклад за дейността на НЧ „Светлина-1928” с.Неговановци, общ.Ново село, обл.Видин за 2018г.**

**Годишното събрание ще се проведе на 30.03.2019г. от 17:30 часа в читалището.**

**Приложение: Отчетен доклад**

**Председател: ………………….**

**/Ц. Ценкова /**

**Изготвил: ………………………..**

**/М. Димитрова/**

**Отчетен доклад за дейността на**

**НЧ”Светлина-1928”с.Неговановци за 2018г.**

Докладът за дейността на Народно читалище „Светлина - 1928” с.Неговановци отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар, реализираните проекти и внесените отчети за дейността им през 2018година.

**1. ОСНОВНИ ЦЕЛИ:**

1.1 Отстояване на позицията на водещо културно средище;

1.2. Обогатяване на културния живот;

1.3. Развитие на библиотечната дейност;

1.4 Превръщане на читалището в информационен център;

1.5 Съхраняване на народните обичаи и традиции;

1.6 Развитие и подпомагане на любителското художествено творчество;

1.7 Работа по проекти;

1.8. Партниране с местното самоуправление за развитието на културните процеси.

**2. ПРИОРИТЕТНИ ЗАДАЧИ:**

2.1. Уреждане и поддържане на общодостъпна библиотека;

2.2.Работа в школи, курсове, формации, концерти, фестивали и младежки дейности;

2.3.Предоставяне на компютърни и интернет услуги по Програма „Глобални библиотеки”;

2.4. Прилагане на различни модели за подпомагане на местното развитие чрез културен туризъм – Трифон Зарезан; Празника на носията; Събор на селото - демонстрация на местни архаични обичаи.

2.5. Кандидатстване, разработване и реализиране на проекти;

2.6. Подготовка за големия празник на читалището **Празник на носията**

**3. ДЕЙНОСТИ**

**3.1.** **Библиотечна и информационна дейност**

Основна цел в библиотечната дейност е привличане на читатели от най- ранна детска възраст, както и качествено библиотечно-информационното обслужване. Библиотечният фонд наброява 8 030 тома, като тази година новопостъпилата литература - 203 тома. За 2018г. потребителите са 51 , общи посещения в читалището са над 1600. Раздадените книги са над 500.

За популяризиране на дейността и фонда си читалищните библиотеки организират:

• Запознаване на учениците с изискванията, условията и начина за ползване на необходимата литература в библиотеките;

• Работа и с най-малките деца с цел зараждане на интерес към книгата.

• Открити уроци, инициативи, свързани с книгата, културни мероприятия, изложби;

* Международният ден на детската книга – на гости в ДГ „Зорница” с.Неговановци; Инициативи: Чети с мен – с децата от ДГ „Зорница” и деца-самодейци в читалището; Прожекции на филми
* Християнски и календарни празници:

Лазаровден; Великден – Великденска работилница; Ден на християнското семейство; Международният ден на детето; Международен празник на река Дунав – участие на децата в БИБЛИОКОРАБ в гр.Видин; Празник на хляба – съвместна програма между общините във Видин; Празник на плодородието – съвместно с ДГ „Зорница”; Празници на другите народи – Хелоуиско парти на децата самодейци; Коледни празници в читалището – Дядо Коледа в Неговановци; Коледари; Коледно шоу в салона – увеселителна програма.

БИБЛИОТЕЧНО-ИНФОРМАЦИОНЕН ЦЕНТЪР – продължава работата по проекта „Глоб@лни библиотеки – България”. Центърът предлага информация намерена извън книгите (Интернет, библиографски, пълнотекстови и информационни бази данни). В него се изработват покани, картички, обяви, сканиране на документи, Си-Вита, курсови работи, и разнородни програми за културни събития, подготвят се мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации. Регистрираните посещения за ползването на компютри за 2018 година са 623. Брой групови обучения 6, брой индивидуални консултирани 12. Техниките за работа с потребители са 3 бр. компютри, мултимедия и лазарен принтер – предоставени по Глоб@лни библиотеки.

В тази насока ние целим нуждаещите се да са по-информирани, по-удовлетворени в търсенията си, да усещат библиотеката и читалището като място с модерен облик и в тяхна подкрепа.

**3.2. Културно – масова и художествена дейност**

Местното читалище най-активно участва в съхраняването на нематериалното културно наследство, затова и усилията ни са насочени в разкриване на нови форми за откриване и изява на творчески заложби у децата и възрастните, чрез участието им в читалищните състави. През 2018г. читалището постигна много положителни резултати. Радваме се на три групи самодейци - „Влаинките” , „Негованчета” и най-малката група, която си няма още име ☺, с деца на възраст от 6 до 14 години. Всички те са основните участници в провеждането на културните изяви и събития на селото, които популяризират, съхраняват и развиват традиционните ценности на селото и на нацията.

Разнообразни са културните мероприятия на читалището през изминалата година. Ето

**Отчет за дейността на читалището за 2018 година**

1. **Проекти на читалището:**

* **Спечелен проект за книги към МК – 203 тома**
* **Спечелена 0.25 допълваща субсидия от МК**

1. **Обучения –**

* **Медийна грамотност 15/16.05.2018г.**
* **Управление на европейски проекти 11/12/13.06.2018г**
* **Добавяне на електронно съдържание в Уикипедия 4/5.10.2018г.**

1. **Библиотечно-информационна дейност – Привличане на нови потребители; регистрирани членове 50 бр. за 2018г.; библиотечен фонд 8030 тома; обслужени потребители за 2018г. – 112 бр.; предлагане на ИКТ услуги; прожекции с медията; четения; изложби и др.**
2. **Дейности на читалището през 2018г.**
3. **Бабинден в читалището**

На 8.01.2018г. в читалището се проведе среща със самодейци и изпълни ритуала Поливане на бабата ☺

1. **Трифон Зарезан**

На 17.02.2018 г. Ритуал Зарязване с Млад и Стар Трифон

1. **Баба Марта** на 1.03.2018г. читалището участва в програмата на ДГс.Неговановци ; По покана на ДГ „Детелина” гр.Видин Читалището участва в „Работилницата на Баба Марта”
2. **Международният ден на жената 8.03.2018г.** в читалището се проведе тържество със самодейците
3. **Празник на пролетта 24.03.2018г. –** читалището организира празник в салона с програма на малките самодейци
4. **Лазарки** в селото – 31.03.2018г. Група самодейци, посетиха гостоприемни домакини и благославяха с песни
5. **Международния ден на детската книга – 2.04.2018г.** На гости в ДГ, където четохме книги и раздадохме подаръци
6. **Великденска работилница 3.04.2018г.** – в читалището правихме великденски кошнички
7. **Боядисване на яйца на Велики четвъртък 5.**04.2018г. с много награди и почерпка на децата
8. **Пролетна детска забава/дискотека 7.**04.2018г.
9. **Пролетна детска забава/дискотека** и на 14.04.2018г.
10. **Празник на носията 5.05.2018г. –** III фестивал с участието на хора и от региона
11. **Празник на славянската писменост и на българската просвета и култура24 май -** Празник в читалището
12. **Ден на детето 1.06.2018г. – игри и забавления за децата**
13. **Участие в Събор Иново на ФТС „Влаинките” –** 25.05.2018г.
14. **Участие в Събор Покрайна на ФТС „Влаинките” –** 26.05.2018г.
15. **Участие в Събор Чупрене на ФТС „Влаинките” –** 9.06.2018г.
16. **Участие в Събор Белоградчик на ФТС „Влаинките”** 30.06.2018г.
17. **МИНИ БАЛ в читалището 5.**07.2018г. – За първа година се проведе тържество по случай завършването на децата и излизането им в лятна ваканция. Награди за Мини Мис и Мини Мистър БАЛ ☺
18. **Участие на ФТС „Влаинките” в Х Събор за автентичен фолклор „Дунавски ритми”** организиран от Читалище Цвят гр.Видин 7.07.2018г.
19. **Участие на самодейци в празника „От раклата на баба”с.Кутово 7.07.2018г.**
20. **Участие на ФТС „Влаинките” в ХХ автентичен Събор с.Дорково 28.07.2018г.**
21. **Участие на ФТС „Влаинките” в Събор „Св. Константин” гр.Пещера 28.07.2018г. наградени със ЗЛАТЕН МЕДАЛ**
22. **Участие на деца самодейци ФТС „Негованче” към читалище Неговановци с пиеси и танци в „Детското шоу - На гости при баба” в Ново село** 11.08.2018г.
23. **Участие на ФТС „Влаинките” и ФТС „Негованче” във Фолклорния събор „Бащино огнище с корени вековни” с.Винарово на** 25.08.2018г.
24. **Участие на ФТС „Влаинките” и ФТС „Негованче” в** Събора на с.Ясен 25.08.2018г.
25. **„Довиждане лято” –** забавна програма със забавни игри и танци, организирано по случай края на ваканцията 1.09.2018г.
26. **15.**09.2018г – **„Първият учебен ден в детската градина”** - съвместна програма читалище и ДГ
27. **90-годишен Юбилей на НЧ „Светлина – 1928” с.Неговановци**
28. **Седмица на четенето – на гости в ДГ „Зорница” 25.10.2018г.**
29. **Празник на народите - Хелоуинско парти в читалището 31.10.2018г**
30. **Участие в концерт в с.Винарово по случай Европейски дни на културата 31.10.2018г.**
31. **Ден на народните будители 01.11.2018г.**
32. **Коледна работилница в читалището - 15.12.2018г.**
33. **Участие в коледен базар Видин „Да възродим младежкия дом в гр.Видин” 22.12.2018г.**
34. **Неговановци празнува новогодишен концерт 23.12.2018г.**
35. **Дядо Коледа и Снежанка в читалището – тържество на децата самодейци 27.12.2018г.**

Важно е да се отбележи, че всичките тези мероприятия, са благодарение на ентусиазма на самодейците и организаторите, както подкрепата на спонсорите, а те са:

Община Ново село – Кмет на Общината г-н Георги Стоенелов, Председател на ОбС Ново село г-н Георги Керанов, зам. Кмет г-жа Анита Тодорова, Общинските съветници, както и Местни бизнесмени и земеделски производители.

За осъществяването на мероприятията са изразходвани средствата от читалището, като членски внос, наем салон и средства от субсидията на читалището.

**3.3. Работа по проекти и програми**

За да продължи да се развива културният живот в Неговановци е необходимо координирано сътрудничество между културните институции и използване на възможността за кандидатстване по различни програми с проекти за финансиране на дейността им.

Допълваща субсидия от МК миналата 2018 г. се отвори, ние кандидатствахме към Министерството за още една субсидирана бройка, която беше одобрена в размер 0.25 от СБ.

Община Ново село е наш партньор, както и нашите приятели от РЕКИЦ Видин, които винаги помагат за усилията ни в тази насока.

**4. МАТЕРИАЛНО- ТЕХНИЧЕСКА БАЗА**

Опазването и поддържането на материално-техническата база:

* Библиотека; Информационен център към библиотеката по Глобални библиотеки – България с 3 бр. компютри, мултифункционално устройство и мултимедия; Табло „Родова памет”; костюми и реквизити;

**5. ФИНАНСИРАНЕ**

Обезпечаването на дейностите през 2018г. се осъществи чрез финансиране от:

* Държавна субсидия, разпределена съгласно изискванията на ЗНЧ;
* Общинско финансиране – културен календар
* Лични средства
* Други източници /членски внос, дарения и др./

**ЗАКЛЮЧИТЕЛНА ЧАСТ**

В отчетния доклад на читалището за 2018г. са представени основните цели на читалището, приоритетните задачи, дейностите на читалището –библиотечната, информационната, културно-масовата и художествена самодейност, работата по Проекти, материално-техническата база и финансирането.

*Благодаря на Вас – ОБЩИНА НОВО СЕЛО, затова че се запознахте с читалищната дейност през 2018г., подкрепяйки НИ, така че и Вие сте част от нас, независимо политически възгледи, независимо личностни отношения, защото всички заедно бихме могли повече.*

*Приканвам всички за активно участие в дейността на читалището, за да успеем да разнообразим живота в селото. Ако Вие имате идеи, моля споделете тук и сега, нека допълним културния календар с повече празници, традиции и обичаи.*

Март 2019г.